EkBass/fiwiki-20250220-pages-articles huggingface dataset:
Owlboy

Owlboy on norjalaisen D-Pad Studion kehittämä ja julkaisema tasohyppely- seikkailupeli. Pelin kehitys alkoi vuonna 2007 ja se julkaistiin 1. marraskuuta 2016. == Tarina == Owlboy sijoittu taivaalla leijuviin saariin, jotka ovat katastrofaalisen tapauksen takia toisistaan erillään. Pelaaja ohjaa mykkää poikaa nimeltä Otus, joka kuuluu ihmismäiseen rotuun nimeltä "Owl". Kun merirosvot hyökkäävät Otuksen kylään, Otus päättä matkata pysäyttämään merirosvot mekaanikkoystävänsä Geddyn kanssa == Vastaanotto == == Lähteet == == Aiheesta muualla == *Virallinen sivusto Luokka:Vuoden 2016 videopelit Luokka:Fantasiavideopelit Luokka:Tasohyppelyt Luokka:Indie-videopelit Luokka:Seikkailupelit Luokka:Norjassa kehitetyt videopelit Luokka:Linux-pelit Luokka:MacOS-pelit Luokka:Windows-pelit Luokka:Nintendo Switch -pelit Luokka:PlayStation 4 -pelit Luokka:Xbox One -pelit
Ometeotl

Ometéotl, "Kaksi jumalaa", (myös Ometecutli, Tloque Nahuaque tai Citlatonac) on asteekkien ylijumala ja luojajumala, jolla ei kuitenkaan ollut juuri minkäänlaista osaa asteekkien uskonnossa ja palvontamenoissa. Ometeotl on "hän joka on keskipisteessä", jumala, joka syleilee kaikkea ja on suoraan läsnä, mutta samalla näkymätön. Ometeotl on kaiken alku, ja erään perinteen mukaan hän keksi itsensä.Lurker 1987, s. 143 Hän hallitsi korkeinta eli kolmattatoista taivasta, Omeyocania ("Kaksoistaivas"), dualismin tyyssijaa, joka sijaitsi auringon, kuun, tuulen ja muiden elementtien yläpuolella. Joidenkin uskomusten mukaan Ometeotl edusti maailman kahtalaisuutta ja oli sen biseksuaalinen ruumiillistuma. Hän saattoi itsensä raskaaksi ja synnytti auringon neljä puolta.Jordan 1992, s. 226 Ometeotlin kaksi puolta ovat maskuliininen Ometecuhtli eli Kaksoisvaltias ja feminiininen Omecíhuatl eli Kaksoisvaltiatar. Yhdessä he edustivat asteekkien maailmankaikkeuden vastakkaisia puolia: miestä ja naista, valoa ja pimeyttä, liikettä ja lepoa sekä järjestystä ja kaaosta. Toinen naisellinen aspekti, Coatlicue, synnytti asteekkien kansallisjumala HuitzilopochtlinJordan 1992, s. 226 Mayojen uskonnossa Ometeotlin vastine on Hunab Ku. == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. * Lurker, Manfred: A Dictionary of Gods and Goddesses, Devils and Demons. Routledge & Kegan Paul, 1987. ISBN 0-203-67189-9 === Viitteet === Luokka:Luojajumalat Luokka:Asteekkien jumalat
Chilen ralli 2019

Chilen ralli 2019 (virallisesti 1. Copec Rally Chile) oli Rallin MM-sarjan kauden 2019 kuudes osakilpailu, joka ajettiin 10.–12. toukokuuta. Kilpailussa oli 16 erikoiskoetta. == Tapahtumia == Kilpailun voitti Ott Tänak, joka nousi toiseksi kuljettajien MM-sarjassa. Kris Meeke sai kilpailun jälkeen 60 sekunnin aikasakon poistettuaan tuulilasin kielletyllä paikalla ennen erikoiskokeen 8 alkua. Meeke putosi rangaistuksen myötä sijalle 10. Lauantaina Neuville ajoi nopeimman ajan päivän ensimmäisellä erikoiskokeella ja nousi neljänneltä sijalta kolmanneksi. Hän jahtasi toisena ajanutta Ogieria kun hän ajoi ympäri. Latvala menetti aikaa ajaessaan Meeken perässä, joka ajoi hitaasti kaadettuaan auton. Latvala joutui keskeyttämään lauantain lopuksi kolmannelta sijalta teknisen vian vuoksi. Kalle Rovanperä saavutti ensimmäisen voittonsa WRC2 Pro -sarjassa. Takamoto Katsuta voitti WRC2-sarjassa. == Erikoiskokeet == Kilpailussa oli 16 erikoiskoetta, joiden yhteispituus oli 304,81 kilometriä. Siirtymiä oli 940,87 kilometriä ja kokonaispituus oli 1245,68 kilometriä. Päivä Kello Nro Nimi Pituus 10\. toukokuuta 8:00 SS 1 El Pinar 1 17,11 km 9:33 SS 2 El Puma 1 30,72 km 10:36 SS 3 Espigado 1 22,26 km 15:24 SS 4 El Puma 2 30,72 km 16:27 SS 5 Espigado 2 22,26 km 18:40 SS 6 Concepcion - Bicentenario 2,20 km 11\. toukokuuta 8:08 SS 7 Rio Lia 1 20,90 km 9:08 SS 8 Maria Las Cruces 1 23,09 km 10:20 SS 9 Pelun 1 16,59 km 14:08 SS 10 Rio Lia 2 20,90 km 15:08 SS 11 Maria Las Cruces 2 23,09 km 16:20 SS 12 Pelun 2 16,59 km 12\. toukokuuta 8:08 SS 13 Bio Bio 1 12,52 km 9:30 SS 14 Lircay 18,06 km 10:20 SS 15 San Nicolàs 15,28 km 12:18 SS 16 Bio Bio 2 - Power Stage 12,52 km Lähde: == Tulokset == Sija Kuljettaja Kartanlukija Auto Aika Ero Pisteet 1\. Ott Tänak Martin Järveoja Toyota Yaris WRC 3:15.53,8 25+5 2\. Sébastien Ogier Julien Ingrassia Citroën C3 WRC 3:16.16,9 +23,1 18+4 3\. Sébastien Loeb Daniel Elena Hyundai i20 Coupe WRC 3:16.24,0 +30,2 15+2 4\. Elfyn Evans Scott Martin Ford Fiesta WRC 3:17.30,5 +1.36,7 12 5\. Teemu Suninen Marko Salminen Ford Fiesta WRC 3:19.09,4 +3.15,6 10 6\. Esapekka Lappi Janne Ferm Citroën C3 WRC 3:19.39,2 +3.45,4 8 7\. Andreas Mikkelsen Anders Jæger Hyundai i20 Coupe WRC 3:20.32,8 +4.39,0 6 8\. Kalle Rovanperä Jonne Halttunen Škoda Fabia R5 3:23.46,3 +7.52,5 4 9\. Mads Østberg Torstein Eriksen Citroën C3 R5 3:24.09,9 +8.16,1 2 10\. Kris Meeke Sebastian Marshall Toyota Yaris WRC 3:24.27,2 +8.33,4 1+1 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com, erikoiskokeet kartalla Luokka:MM- rallikausi 2019 Luokka:Chilen ralli
Devil May Cry

Devil May Cry on Capcomin kehittämä ja julkaisema toimintapelien sarja. == Hahmot == Sarjan merkittäviä hahmoja: * Dante: sarjan päähenkilö, demonien metsästäjä, Spardan poika * Nero: yksi sarjan pelattavista henkilöistä * Vergil: puolidemoni ja Danten kaksoisveli * Sparda: Danten ja Vergilin isä * Trish: Demoni sekä Danten liittolainen == Pelit == * Devil May Cry (2001), PlayStation 2 * Devil May Cry 2 (2003), PlayStation 2 * Devil May Cry 3: Dante's Awakening (2005), PlayStation 2 * Devil May Cry 4 (2008), PlayStation 3, Windows, Xbox 360 * Devil May Cry HD Collection (2012), Playstation 3, Playstation 4, Xbox 360, Xbox One, Windows * DmC: Devil May Cry (2013), PlayStation 3, Windows, Xbox 360 * Devil May Cry 5 (2019), PlayStation 4, Windows, Xbox One == Kehitys == Pelisarjan suunnittelija Hideki Kamiya sai pelimekaniikkaan idean Onimusha: Warlordsin bugista, joka mahdollisti vastustajan pitämisen ilmassa. == Muu media == Pelisarjasta on tehty muun muassa anime, manga ja light novel -kirjoja. Combichrist on julkaissut DmC: Devil May Cry soundtrack-albumin nimeltä No Redemption. == Lähteet == == Aiheesta muualla == * Sarja MobyGamesissä *
Foreign Policy

Foreign Policy on yhdysvaltalainen julkaisu, jonka perustivat vuonna 1970Samuel Huntington, 1927-2008, Foreign Policy, viitattu 13.5.2019 Harvardin professori, entinen haukka Samuel Huntington ja hänen ystävänsä, kyyhky Warren Demian Manshel. Lehden pyrkimykseksi ja tavoitteeksi asetettiin kyseenalaistaa yleisiä näkemyksiä ja eturyhmäajattelua ja tarjota tilaa erilaisille näkemyksille Yhdysvaltojen ulkomaanpolitiikasta. Lukijakunnan kasvaessa syntyi eri maanosissa julkaistavia painoksia. Lehti on saanut työstään yhdysvaltalaisen National Magazine Award -palkinnon vuosina 2003, 2007 ja 2009. Omistaja Carnegie Endowment for International Peace myi julkaisun syyskuussa 2008 Washington Post Companylle, jolloin muodostettiin FP Group. Yhtymään kuuluu lehden lisäksi verkkojulkaisu ForeignPolicy.com ja tapahtumia järjestävä FP Events. Washington Post Company muuttui vuonna 2013 Graham Holdings Companyksi. ==Lähteet== ==Aiheesta muualla== *Foreign Policy Luokka:Yhdysvaltalaiset aikakauslehdet
Johann Benedict Listing

Johann Benedict Listing (25. heinäkuuta 1808 – 24. joulukuuta 1882) oli saksalainen matemaatikko. Listing opiskeli Göttingenin yliopistossa vuodet 1830–1834, jolloin hän tutustui Gaussiin. Hänet nimitettiin sinne fysiikan professoriksi vuonna 1839, vaikka hän ei ollut vielä silloin julkaissut ainuttakaan tutkimusartikkelia fysiikasta. Hänet valittiin Royal Society of Edinburgh tiedeakatemiaan vuonna 1879. Listing lisäsi matematiikan termistöön sanan topologia ja keksi Möbiuksen nauhan itsenäisesti August Möbiuksesta riippumatta. Hän tutki myös ihmisen silmän optiikkaa. == Lähteet == Luokka:Saksalaiset matemaatikot Luokka:Vuonna 1808 syntyneet Luokka:Vuonna 1882 kuolleet
Listing

Listing on muun muassa seuraavien henkilöiden sukunimi: *Georg Listing (s. 1987), saksalainen muusikko *Johann Benedict Listing (1808–1882), saksalainen matemaatikko
Granola

oikea|pienoiskuva|Kulhollinen granolaa. Granola on paahdetuista viljahiutaleista koostuva makeutettu ja rapea aamiais- tai välipalaruoka. Sitä ei pidä sekoittaa granulaan, joka on James Caleb Jacksonin New Yorkin Dansvillessä vuonna 1863 kehittämä paahdetusta grahamjauhosta valmistettu aamiaismuro. Sekä granula että granola olivat 1800-luvun lopulla Yhdysvalloissa rekisteröityjä tavaramerkkejä. Granola saavutti uutta suosiota 1960-luvulta alkaen, kun siihen alettiin lisätä kuivattuja hedelmiä ja pähkinöitä. Granolaan lisätään joskus myös kullanruskeaksi paahdettua riisiä tai makeisia, kuten suklaata. Etenkin pellavansiemeniä sisältävää granolaa käytetään usein ruoansulatuksen parantamiseen. Granolaa nautitaan usein jogurtin, maidon, hunajan tai tuoreiden hedelmien kanssa. Se sopii myös leivonnaisten ja muiden jälkiruokien kuten jäätelön lisukkeeksi sekä retkievääksi, koska se on kevyttä ja siinä on paljon energiaa. ==Lähteet== === Viitteet === * Klein, Joe (23. helmikuuta 1978), "Granolan sosiaalinen historia", Rolling Stone (259): 40–44 * Bruce, Scott; Crawford, Bill (1995), Cerealizing America: Amerikkalaisen aamiaisen makeuttamaton tarina, sivut. 8, 21, 243 - 246 ==Aiheesta muualla== *MTV: Mikä ihmeen granola? Näin trendiherkku eroaa myslistä *Karjalainen: Mysli ja granola ovat rapeaa herkkua välipalaksi Luokka:Snacksit
Brickell Key

Brickell Key on keinotekoinen saari Miamin rannikolla, Floridassa, Yhdysvalloissa. Saarta kutsutaan myös Claughton Islandiksi. Brickell Key sijaitsee Miamin keskustan ja Miamijoen itäpuolella. ==Historia== Henry Flagler johti 2,7 metrin syvyisen, Miamijoen suusta johtavan kanavan kaivamista vuonna 1897. Projekti johti kahden pienen saaren muodostumiseen. Edward N. Claughton, Sr. osti saaret 1943 ja yhdisti ne yhdeksi, 180 000 neliömetrin kokoiseksi kolmionmuotoiseksi kokonaisuudeksi. 1970-luvun lopulla Swire Properties osti suurimman osan saaresta ClaughtoniltaSaaren historia ==Galleria== Brickell Key 20100206.jpg|Brickell Key etelästä katsottuna. Brickell bay.JPG|Brickell Key. ==Aiheesta muualla== ==Lähteet== Luokka:Floridan saaret Luokka:Keinotekoiset saaret Luokka:Miami
Bal Harbour

Bal Harbour on kunta (village) Floridan osavaltiossa Yhdysvalloissa. Sen väkiluku oli vuoden väestönlaskennassa 2 513. Bal Harbour perustettiin vuonna 1946. == Asukkaat == Kunnan asukkaista 53,9 prosenttia on valkoisia, 39,9 prosenttia latinalaisamerikkalaisia ja 3,14 prosenttia aasialaisia. 58,2 prosenttia puhuu myös muita kieliä kuin englantia. 82,1 prosenttia asukkaista on Yhdysvaltain kansalaisia. Kunnan väestön keski-ikä on 56,6 vuotta. ==Kuvia kunnasta== Tiedosto:Haulover-park-12.JPG|Näkymä Bal Harbouriin. Tiedosto:Dolce & Gabbana Bal Harbour.jpg|Dolce & Gabbanan liike. Tiedosto:Bal Harbour.png|Bal Harbourin sijainti kartalla. ==Lähteet== ===Viitteet=== Luokka:Miami-Daden piirikunta Luokka:Floridan kunnat
Bioetiikan instituutti

Bioetiikan instituutti on vuonna 2015 perustettu, poliittisesti ja uskonnollisesti riippumaton yleishyödyllinen yhdistys, joka sijaitsee Tampereella. Instituutin tavoitteena on kuroa Suomen välimatkaa bioetiikan tiedonalalla erityisesti naapurimaihin kuten Ruotsiin, Norjaan ja Viroon nähden, sillä bioetiikan tiedonalan koulutus ja yhteiskunnallinen merkitys ovat Suomessa moniin muihin länsimaihin nähden toistaiseksi vähäisempiä. Instituutti pyrkii myös tukemaan bioetiikan alalla kattavien kansainvälisten yhteyksien rakentumista Suomesta ulkomaille, esimerkiksi Yhdysvaltoihin, jota pidetään bioetiikan tiedonalan synnyinmaana ja sen keskeisenä edelläkävijänä. Bioetiikan instituutti toimii tyypillisesti yhteistyössä toimijoiden kuten korkeakoulujen, tutkimusinstituuttien, sairaaloiden, kuntien ja valtionhallinnon kanssa. Käytännössä bioetiikan instituutti on toteuttanut tehtäväänsä erityisesti osallistumalla Suomessa aktiivisesti yleisen tietoisuuden herättämiseen bioetiikan tiedonalan olemassaolosta sekä bioetiikassa käsiteltävistä aihepiireistä ja näkökulmista. Bioetiikan instituutti on myös toteuttanut hankkeita kuten kansalaisraateja ajankohtaisista bioetiikan kysymyksistä. Esimerkiksi kansalaisraateja on järjestetty vanhojen ihmisten hoivarobotiikan sekä toisaalta geenitiedon ja -tutkimuksen eettisistä ja yhteiskunnallisista teemoista. Bioetiikan instituutti on Suomessa tehdyn työn ohella rakentanut kansainvälisiä suhteita Suomen ulkopuolelle erityisesti tutkijavaihtojen ja kansainvälisten yhteistyöprojektien kautta. == Hallituksen puheenjohtajat == * Heikki Saxén 2015– == Lähteet == == Aiheesta muualla == * Bioetiikan instituutin kotisivut. * *
Moksifloksasiini

Moksifloksasiini (C21H24N3O4F) on fluorokinoloneihin kuuluva aromaattinen orgaaninen yhdiste. Yhdistettä käytetään antibioottina lääketieteessä ja eläinlääketieteessä useiden bakteeri-infektioiden hoitamiseen. Moksifloksasiini kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Moksifloksasiini kuuluu niin kutsuttuihin neljännen sukupolven fluorokinoloneihin. Sen vaikutus perustuu siihen, että se estää bakteerien DNA-gyraasientsyymin toimintaa ja tällöin bakteerit eivät kykene lisääntymään. Lääkeaine on laajakirjoinen ja tehoaa grampositiivisista bakteereista erityisesti kokkeihin kuten strepto-, stafylo- ja enterokokkeihin. Lisäksi se tehoaa mykobakteereihin ja gramnegatiivisiin enterobakteereihin esimerkiksi kolibakteeriin. Moksifloksasiini annostellaan tablettina, ruiskeena suoneen tai silmätippoina. Moksifloksasiinia voidaan käyttää muun muassa keuhkokuumeen, keuhkotulehdusten, hengityselinten infektioiden, poskiontelontulehdusten, ihotulehdusten, silmätulehdusten ja tuberkuloosin hoitamiseen.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. ==Haittavaikutukset== Tyypillisimmät moksifloksasiinin aiheuttamat haittavaikutukset ovat ruuansulatuskanavan oireet kuten ripuli. Muita haittavaikutuksia ovat huimaus, pääkipu, uneliaisuus sekä sydämen QT- ajan piteneminen. ==Valmistus== Moksifloksasiinin rakenteessa on kaksi keskeistä rakenneyksikköä, jotka ovat kinoliiniosa ja pyrrolopyridiiniosa. Yhdisteelle on kehitetty enantioselektiivinen synteesi ja kinoliiniosan synteesi lähtee 2,4,5-trifluori-3-metoksi-1-karbonyylikloridista ja pyrrolopyridiiniosan synteesin lähtöaine on kinoliinihappo. ==Lähteet== Luokka:Fluorokinolonit Luokka:WHO:n tärkeimmät lääkkeet
Alankomaiden naisten jääkiekkomaajoukkue

Alankomaiden naisten jääkiekkomaajoukkue edustaa Alankomaita kansainvälisissä jääkiekko-maaotteluissa, muun muassa maailmanmestaruuskilpailuissa. Vuonna 2021 maassa oli 362 rekisteröitynyttä naisjääkiekkoilijaa, vuonna 2024 yli 500. Joukkue pelasi vuonna 2019 naisten maailmanmestaruuskisojen 1. divisioonan B-lohkossa. Joukkue voitti turnauksen ja nousi näin ollen seuraavaksi vuodeksi A-lohkoon Italian tilalle.https://www.iihf.com/en/events/2019/wwib/standings/final == Sijoitukset == thumb|right|Alankomaiden naisten joukkue vuodelta 1987. === Osa Euroopan-mestaruuskilpailujen sijoituksista === * 1989 – 8. * 1991 – 10. Taulukossa on esitetty ne kisat, joissa Alankomaat on pelannut ylimmällä sarjatasolla. === Maailmanmestaruuskilpailuissa === * 1999 – B-sarja, 8. * 2000 – 1. divisioonan karsinta, 5. * 2001 – 1. divisioonan karsinta, 1. * 2003 – 2. divisioona, 5. * 2004 – 2. divisioona, 4. * 2005 – 2. divisioona, 6. * 2007 – 2. divisioona, 5. * 2008 – 2. divisioona, 5. * 2009 – 2. divisioona, 6. * 2011 – 3. divisioona, 1. * 2012 – 1. divisioonan B-lohko, 5. * 2013 – 1. divisioonan B-lohko, 2. * 2014 – 1. divisioonan B-lohko, 4. * 2015 – 1. divisioonan B-lohko, 2. * 2016 – 1. divisioonan B-lohko, 6. * 2017 – 2. divisioonan A-lohko, 2. * 2018 – 2. divisioonan A-lohko, 1. * 2019 – 1. divisioonan B-lohko, 1. * 2020 – 1. divisioonan A-lohkon turnaus peruttiin koronaviruspandemian vuoksi. * 2021 – 1. divisioonan A-lohkon turnaus peruttiin koronaviruspandemian vuoksi. * 2022 – 1. divisioonan A-lohko, 5. * 2023 – 1. divisioonan A-lohko, 4. * 2024 – 1. divisioonan A-lohko, 5. === Maailmanranking === * 2003 – 19. * 2004 – 19. * 2005 – 19. * 2006 – 20. * 2007 – 21. * 2008 – 21. * 2009 – 21. * 2010 – 23. * 2011 – 22. * 2012 – 21. * 2013 – 20. * 2014, helmikuu – 18. * 2014, huhtikuu – 18. * 2015 – 17. * 2016 – 19. * 2017 – 20. * 2018, helmikuu – 21. * 2018, huhtikuu – 21. * 2019 – 21. * 2020 – 18. * 2021 – 18. * 2022, helmikuu – 19. * 2022, syyskuu – 18. * 2023 – 17. * 2024 – 17. ==Lähteet== * https://www.nationalteamsoficehockey.com/netherlands/1 === Viitteet === === Huomautukset === 1Lähde on harrastelijasivu, jossa ei ole käytetty lähdeviitteitä. Tietolaatikon ottelutuloksiin on suhtauduttava varauksella. Luokka:Naisten jääkiekkomaajoukkueet Luokka:Alankomaiden jääkiekko
Biomutant

Biomutant on Experiment 101:n kehittämä ja THQ Nordicin julkaisema toimintaroolipeli. Peli on julkaistu 25. toukokuuta PlayStation 4:lle, Windowsille ja Xbox Onelle. == Pelaaminen == Biomutant on avoimen maailman toimintaroolipeli, jota pelataan kolmannen persoonan perspektiivistä. Pelissä pelaaja ohjaa pesukarhun tapaista hahmoa mutaatioituneita eläimiä täynnä olevassa maailmassa. Pelaaja voi mukauttaa hahmonsa sukupuolta, pituutta, leveyttä, kehoa, turkkia ja kynsiä sekä muita piirteitä. Pelaajan muokkaukset pelihahmoon vaikuttavat tämän ohjautuvuuteen: esimerkiksi leveämpi hahmo on painavampi ja täten hitaampi, mutta toisaalta se pystyy aiheuttamaan enemmän vahinkoa vihollisilleen ja ottamaan enemmän vahinkoa vastaan. Pelaaja voi saada eri kykyjä ja muokata ulkonäköään kesken pelin mutaatioilla ja biomekaanisilla ruumiinosilla, kuten siivillä, kynsillä tai robottijaloilla. Näillä hahmo voi saada etuja tiettyjen vastustajien yli. Pelaajan tulee vaihtaa ruumiinosiaan ja pukea tiettyjä varusteita tai käyttää joitakin ajoneuvoja kuten kuumailmapalloa ja vesiskootteria päästäkseen joillekin alueille pelimaailmassa. == Kehitys == Pelin kehittäjäryhmässä on vain 20 henkilöä. Kehittäjät halusivat antaa julkaisupäivän vasta kun peli on todella valmis julkaistavaksi. Pelistä kerrottiin julkisesti elokuussa 2017 ja sitä suunniteltiin julkaistavaksi vuonna 2018, joka myöhemmin lykkääntyi. == Tarina == Biomutantissa on haarautuvat juonipolut. Tämä tarkoittaa sitä, että pelaajan valinnat vaikuttavat tarinan kulkuun. Biomutantin maailmaa on kohdannut katastrofi, kun myrkyllistä öljyä tulee maanpinnan alta, ja saastuttaa Elämän puun. Elämän puulla on viisi oksaa, joilla se antaa elämää koko maailmalle. Pelastaakseen Elämän puun, pelaajien tulee mennä jokaisen oksan päähän, jossa olio tuhoaa puuta jyrsimällä sitä. Pelissä on myös kuusi heimoa, jotka ovat joutuneet erilleen alkuperäisistä enklaaveistaan. Kolme heimoista haluaa parantaa Elämän puun. Jokaisen heimon toimiin voidaan vaikuttaa karma-järjestelmän avulla. Pelaaja voi liittoutua tietyn heimon kanssa ja eliminoida muut heimot lisätäkseen liittoutuneen heimon valtaa maailmassa, vaikka pelaaja voi päättää Elämän puun kohtalon murhaamattakin ketään. == Vastaanotto == Peli on saanut IGN:n arvostelussa arvosanaksi 6/10. Peli on saanut GameSpotin arvostelussa arvosanaksi 6/10. Kritiikkiä peli on saanut tarinasta ja tehtäväsuunnittelusta, mutta kehuja näyttävästä maailmasta ja hauskasta taistelusta. == Myynti == Peli on myynyt miljoona kappaletta viikossa julkaisun jälkeen kattaen pelin tuotantokulut. == Lähteet == Luokka:Vuoden 2021 videopelit Luokka:Toimintaroolipelit Luokka:PlayStation 4 -pelit Luokka:Windows-pelit Luokka:Xbox One -pelit
Yeboyah

Yeboyah (oik. Amare Aili Kuukka, ent. Rebekka Aili KuukkaRap-artisti Yeboyah vaihtaa nimeäänViitattu 28.6.2023, s. 1996) on suomalainen DJ, muusikko ja radiojuontaja. == Ura == Yeboyahilta on ilmestynyt vuonna 2017 “Broflake”-single ja vuonna 2019 Elovena-EP, joka toi hänelle Emma- ehdokkuuden. Hän on vieraillut Gasellien, Dilemman sekä Pesson albumeilla ja oli osa D.R.E.A.M.G.I.R.L.S. rap-kollektiivia. Vuonna 2021 Yeboyah solmi levytyssopimuksen Sony Music Finlandin kanssa. Hänen debyyttialbuminsa "Perhosefekti" julkaistiin syyskuussa 2021. Albumilla vierailivat artistit EDEN, NCO ja Rosa Coste. Vuonna 2020 Yeboyah esiintyi Herra Ylpön kanssa Vain elämää -ohjelmassa. Tämä oli ensimmäinen kerta, kun ohjelman lavalla nähtiin ei-valkoinen artisti. Yeboyah piti YleX:llä yhdessä Renaz Ebrahimin ja Sophia Wekesan kanssa musiikin erikoisohjelmaa nimeltä Yeboyah, Renaz ja Wekesa. Radio-ohjelmaa esitettiin tiistaisin. Amare Kuukka on näytellyt nuorten draamasarjassa HasBeen Erikan roolissa ja Aikuiset-draamakomediasarjassa Caran roolissa. Yeboyahin kappale "Just se" valittiin FIFA22-jalkapallopelin soittolistalle. Hänen kappaleensa oli ensimmäinen suomenkielinen kappale, joka valittiin kyseiselle soittolistalle. Yeboyah kilpaili Tanssii Tähtien kanssa -ohjelmassa syksyllä 2023 tanssiparinaan Valtteri Palin. Pari sijoittui kisassa kolmanneksi. == Diskografia == === Albumit === * Perhosefekti (2021) === EP:t === * Elovena (2019) * Yebo& (2023) === Singlet === * Broflake (2017) * Tekee mieli (2021) * Just se (2021) * Kredi (feat. NCO) (2021) * Mitä tarviit (2021) * 10X (feat. Slani) (2023) * My Type (2024) * Daddy (2024) == Ehdokkuudet == vuosi ehdokkuus muuta 2019 Vuoden tulokas, Emma Gaala Kategorian voitti Jesse Markin. 2022 Vuoden rap/R&B;, Emma Gaala Gaala järjestettiin 6.5.2022. Tapahtuma siirrettiin koronatilanteesta johtuen. 2022 Vuoden musiikkivideo, Emma Gaala Ehdolla on kappale Kredi feat. NCO == Yksityiselämä == Yeboyah on syntynyt Helsingin Ruoholahdessa ja hän on suomalaisen kuvataiteilija Raakel Kuukan tytär. Yeboyahin isä on ghanalainen. Kesäkuussa 2023 Yeboyah ilmoitti Instagram-tilillään äitinsä kuoleman muuttaneen hänen identiteettiään, minkä seurauksena hän muutti nimensä sukupuolineutraaliksi Amareksi. Yeboyahilla on pikkuveli, Yokune, joka on mukana Yeboyahin kappaleessa: "Peace & Love". == Lähteet == Luokka:Suomalaiset muusikot Luokka:Elävät henkilöt Luokka:Vuonna 1996 syntyneet
Katalyyttinen aktiivisuus

Katalyyttinen aktiivisuus on suure, joka ilmaisee katalyytin vaikutuksen kemiallisen reaktion nopeuteen. Määritelmän mukaan katalyyttinen aktiivisuus on katalyyttisen komponentin ominaisuus jota mitataan määritetyn kemiallisen reaktion katalysoituna konversionopeutena annetussa mittausjärjestelmässä. SI- järjestelmässä katalyyttisen aktiivisuuden yksikkö on katal, jonka tunnus on kat. Yksikkö on ollut käytössä vuodesta 1964, mutta vasta 21. yleinen paino- ja mittakonferenssi vuonna 1999 hyväksyi sen SI-järjestelmään kuuluvaksi johdannaisyksiköksi. Aikaisemmin sen ohella oli yleisessä käytössä SI- järjestelmään kuulumaton "entsyymiyksikkö" ja joka vastasi yhtä mikromoolia minuutissa. Sitä käytetään edelleen biokemiassa. Muitakin yksiköitä on ollut paikallisessa käytössä. == Lähteet == Luokka:Katalyytit Luokka:Suureet
April, and a Flower

April, and a Flower (Hangul: 사월, 그리고 꽃; RR: sawol, geuligo kkoch, suom. huhtikuu, ja kukka) on eteläkorealaisen laulajan Chenin debyytti EP-levy. SM Entertainment julkaisi sen 1. huhtikuuta 2019 ja sitä jakeli Dreamus. EP:llä on kuusi kappaletta, mukaan lukien pääkappale "Beautiful Goodbye". == Tausta ja julkaisu == 8\. maaliskuuta ilmoitettiin, että Chen tulisi julkaisemaan ensimmäisen soololevynsä huhtikuussa 19\. maaliskuuta EP:n nimi April, and a Flower, julkaisupäivä ja kansikuva paljastettiin. EP:n kolmen version ennakkotilaus avattiin samana päivänä. 21\. maaliskuuta EP:n aikataulusta julkaistiin teaser-kuva. Kappaleluettelo ja albumin tiedot julkaistiin 22. maaliskuuta. 25\. maaliskuuta laulajasta julkaistiin kolme teaser-kuvaa. Maaliskuun 26. päivänä julkaistiin toiset kolme teaser-kuvaa. Maaliskuun 27. päivänä julkaistiin EP:n highlight medley. 29\. maaliskuuta julkaistiin kolme kuvaa laulajasta. Samana päivänä julkaistiin "Beautiful Goodbye" -musiikkivideon ensimmäinen teaseri. Maaliskuun 30. päivänä julkaistiin kaksi ylimääräistä teaser-kuvaa. Huhtikuun 1. päivänä julkaistiin kappaleen "Beautiful Goodbye" virallinen musiikkivideo ja EP-levy. 5\. huhtikuuta julkaistiin vertikaalinen video "Beautiful Goodbye":sta. Huhtikuun 8. päivänä julkaistiin visuaalinen video "Flower". 19\. huhtikuuta julkaistiin "Beautiful Goodbye" -käsikirjoitettu video, jossa Chenin fanit osallistuivat kirjoittamalla sanoituksia paperille ja niistä tehtiin video. == Mainonta == Huhtikuun 1. päivänä Chen piti tapahtuman, jossa hän puhui EP:n valmistusprosessista. Laulaja esitti myös pääkappaleen "Beautiful Goodbye" ensimmäistä kertaa. Samana päivänä hän järjesti "Chen's April Busking" -tapahtuman Coex Artium Mallissa, jossa hän keskusteli fanien kanssa EP:n kustakin kappaleesta ja esitti kappaleet "Sorry Not Sorry" ja "Beautiful Goodbye". Chen aloitti mainostamisen korealaisissa musiikkiohjelmissa viikon ajan 5. huhtikuuta 2019 alkaen. Huhtikuun 6. päivänä laulaja piti fanitapahtuman Sinchonissä. Huhtikuun 20. päivänä Chen järjesti fanitapahtuman Busanissa ja Daeguissa. == Kappalelista == == Lähteet == Luokka:Esikois-EP:t Luokka:Vuoden 2019 EP:t
Kerry Ingram

Kerry Danielle Ingram (s. 26. toukokuuta 1999 Slough, Berkshire, Englanti) on brittiläinen näyttelijä. Hänen tunnetuimpia roolejaan ovat Shireen Baratheon HBO:n televisiosarjassa Game of Thrones, Matilda Wormwood musikaalissa Matilda the Musical sekä Rebecca ”Becky” Sidebottom Netflix-sarjassa Ohjat käsissä. Ingram kävi St Joseph’s Catholic Primary Schoolia Englannissa, jonka jälkeen siirtyi Charters School -nimiseen kouluun. == Filmografia == === Elokuvat === Elokuvat Elokuvat Elokuvat Vuosi Nimi Rooli 2009 Robin Hood lapsi kylässä (ei lopputeksteissä) 2010 Burke and Hare lapsivaras (ei lopputeksteissä) 2012 Les Misérables nainen 8 (poistettu lopullisesta versiosta) 2018 Ohjat käsissä: Jouluelokuva Becky 2019 Ohjat käsissä: Ystävänpäivä Becky === Televisiosarjat === Televisiosarjat Televisiosarjat Televisiosarjat Televisiosarjat Televisiosarjat Vuosi Suomenkielinen nimi Alkuperäinen nimi Rooli Jaksot 2013–2015 Game of Thrones Game of Thrones Shireen Baratheon 10 jaksoa 2014 Tohtorit Doctors Lois Wren ”Unsolved Mysteries” 2015 Wolf Hall Wolf Hall Alice Williamson nuorena ”Entirely Beloved” 2016 Barbarians Rising Barbarians Rising Hilde ”Boudica” 2016 Tohtorit Doctors Hannah Devlin 3 jaksoa 2016 Thronecast Thronecast Herself 1 jakso 2017– Ohjat käsissä Free Rein Rebecca ”Becky” Lavinia Sidebottom päärooli == Lähteet == == Aiheesta muualla == * * Twitter * Instagram Luokka:Englantilaiset näyttelijät Luokka:Vuonna 1999 syntyneet Luokka:Elävät henkilöt
Riihimäen Voimistelu ja Liikunta

Riihimäen Voimistelu ja Liikunta ry (RiVoLi) on urheiluseura, joka tarjoaa kaikenikäisille voimistelua ja liikuntaa. Rivoli kuuluu Suomen Voimisteluliittoon. Seura on yksi Riihimäen suurimmista urheiluseuroista ja se toimii vapaaehtoisvoimin. Rivolilla löytyy monta erinäistä ryhmää. Luokka:Riihimäkeläiset urheiluseurat Luokka:Suomalaiset voimisteluseurat
Seksilakko

Seksilakko on vastarinnan keino, jossa naiset kieltäytyvät seksistä miesten kanssa saavuttaakseen jonkin tavoitteen. ==Esimerkkejä== Aristofaneen komediassa Lysistrate 400-luvulta eaa. kuvataan naisten julistamaa seksilakkoa peloponnesolaissodan lopettamiseksi. Seksilakkoja on käytetty uudella ajalla monissa maissa muun muassa rauhan saavuttamiseksi. Liberiassa seksilakko oli osa naisten rauhanliikettä sisällissodassa, joka päättyi vuonna 2003. Liikkeen johtaja Leymah Gbowee oli yksi vuoden 2011 Nobelin rauhanpalkinnon saajista. Keniassa naisaktivistit käyttivät seksilakkoa vuonna 2009 lopettaakseen etnisen väkivallan, ja he halusivat myös maksaa prostituoiduille liittymisestä lakkoon. Filippiinien maaseudulla kahden kylän naiset menivät vuonna 2011 seksilakkoon lopettaakseen väkivaltaisuudet kylien välillä. YK:n mukaan lakko tuotti tulosta muutamassa viikossa. Togossa naiset julistivat vuonna 2012 viikon mittaisen seksilakon demokratian puolesta. Kolumbian armeija vaati vuonna 1997 FARC-sissien vaimoja ja tyttöystäviä ryhtymään seksilakkoon, jotta sissit suostuisivat tulitaukoon. Eteläsudanilainen naisten rauhanaktivistiryhmä kehotti vuonna 2014 maan naisia seksilakkoon, kunnes maahan saataisiin rauha. Yhdysvalloissa näyttelijä Alyssa Milano on kampanjoinut vuonna 2019 seksilakon puolesta protestina republikaanien ajamaa tiukkaa aborttilakia vastaan. ==Lähteet== Luokka:Seksuaalisuus Luokka:Lakot
Eric Barco

Eric Oliver Barco (s. 1993) on suomalais-italialainen näyttelijä ja esitystaiteilija. Hän valmistui Teatteritaiteen maisteriksi Teatterikorkeakoulusta vuonna 2020. Hän on esiintynyt muun muassa Kansallisoopperan Pähkinänsärkijä ja Hiirikuningas -baletissa Pikku-Pekan roolissa sekä esittänyt Birkiä Marjo Kuuselan koreografiassa Ronja, ryövärintytär. Hän on näytellyt myös muun muassa Teatteri Takomossa, ollut mukana Esitystaiteen seuran Discorituaali-teoksessa vuonna 2015 sekä tehnyt Uuden kaupungin teatterille teoksen ABC. Barco on ollut Helsingin Kellariteatterin jäsen vuodesta 2011 lähtien, jonne hän on myös ohjannut muun muassa esityksen Jako vuonna 2015. Televisiossa Barco on näytellyt muun muassa Lauri Nurksen ohjaamassa Kiiltokuvia-draamasarjassa, joka esitettiin vuonna 2014. Vuosina 2019–2020 Barco näytteli Milo Vinbergiä Rantabaari- päivittäissarjassa. Barcon isä on italialainen hiihtäjä Silvano Barco. == Koulutus == Hän aloitti opinnot Teatterikorkeakoulussa vuonna 2013, josta hän valmistui teatteritaiteen kandidaatiksi 2017 sekä maisteriksi 2020. Sitä ennen hän opiskeli Lahden kansanopiston teatterilinjalla 2012–2013. Ylioppilaaksi hän kirjoitti Kallion lukiosta syksyllä 2011. Hän on opiskellut neljä vuotta myös Suomen Kansallisbaletin Balettioppilaitoksessa. == Filmografia == === Televisiosarjat === Vuosi Sarja Rooli 2006 Mogadishu Avenue Kadaren lapsi 2014 Kiiltokuvia Jesse 2019–2020 Rantabaari Milo Vinberg 2021 Karuselli Ricu == Lähteet == Luokka:Elävät henkilöt Luokka:Suomalaiset näyttelijät Luokka:Suomenitalialaiset Luokka:Vuonna 1993 syntyneet
Atlantis (Clive Cusslerin romaani)

Atlantis on Clive Cusslerin jännitysromaani. Arto Häilän suomentaman lähitulevaisuuteen sijoittuvan jännitysromaanin on vuonna 2000 julkaissut WSOY. Kirjan päähenkilön Dirk Pittin merentutkimusryhmän alus joutuu Etelämantereen vesillä hyökkäyksen kohteeksi ja on vähällä tuhoutua. Pitt yhdistää tapahtuman kahteen aiempaan tapahtumaan, 1858 löytyneeseen alukseen, jossa on kylmyyteen kuolleita miehiä ja arvokasta esineistöä, sekä räjähdykseen, joka tapahtui Coloradon kultakaivoksesta löydetyssä kammiossa sen jälkeen kun tutkijat olivat vuonna 2001 löytäneet sieltä outoja kirjoitusmerkkejä. Pitt alkaa tutkia tapauksia ja joutuu pelottaviin tilanteisiin.Kirjan takakansiteksti, Kirjasampo. Viitattu 14.7.2022 == Lähteet == Luokka:Clive Cusslerin romaanit Luokka:Jännitysromaanit Luokka:Vuoden 1999 kirjat
Dalen

Dalen eli Dahls on kylä Kemiönsaaren kunnan eteläosassa. Kylän alueella sijaitsee Taalintehtaan taajama. Dalen sijaitsee Dragsfjärdenin ja Stora Masugnsträsketin järvien välissä Kemiön saaren etelälaidalla. Myös muutamat Taalintehtaan edustan saaret kuuluvat Daleniin. Daleniin perustettiin ruukki vuonna 1686. Kylän varsinainen kylätontti on sijainnut Taalintehtaan taajaman pohjoispuolella Dragsfjärdenin rannalla. Taalintehtaan ruukki omisti 1700-luvulle tullessa Dalenin sekä naapurikylien Hertsbölen ja Tynglaxin maatilat. Taalintehtaan asutus myös laajeni Hertsbölen puolelle. Dalenin asutus on selvästi kerrostunutta. Kylässä sijaitsee myös kaksi ruukinkartanoa. Alueelle on syntynyt myös 1900-luvun omakotitalo- ja kerrostaloalueita. Kylän saarista Byholmen on vakituisesti asuttu. Muilla saarilla on kesäasutusta. Ruukkia seurannut terästeollisuus on ollut näihin päiviin saakka merkittävä työnantaja alueelle. ==Lähteet== Luokka:Dragsfjärdin kylät
Emili Pérez

Emili Pérez (s. 3. lokakuuta 1966 Escaldes-Engordany, Andorra) on andorralainen entinen pyöräilijä. Hän osallistui kaksiin olympialaisiin maantiepyöräilyssä. Soulin kesäolympialaisissa 1988 hän sijoittui yhdeksänneksi, mikä on Andorran kaikkien aikojen paras sijoitus olympiakisoissa, neljä vuotta myöhemmin Barcelonassa sijoitus oli 82. == Lähteet == Luokka:Andorralaiset urheilijat Luokka:Vuonna 1966 syntyneet Luokka:Elävät henkilöt
J.P. Laitinen

Jussi ”J.P.” Laitinen (s. 1975) on suomalainen kirjailija, muusikko ja laulaja-lauluntekijä. Laitinen on koulutukseltaan filosofian maisteri. Lume- romaani (Teos 2019) oli Helsingin Sanomien kirjallisuuspalkintoehdokkaana vuonna 2019 ja sijoittui kilpailussa toiseksi. Esikoisromaani voitti myös Tampereen kaupungin kirjallisuuspalkinnon ja oli ehdolla Botnia-palkinnon saajaksi 2020. Laitinen on saanut useita palkintoja myös ympäristötoimittajan ja tietokirjailijan töistä. Hän on Pirkanmaan kirjoituskilpailun tuomariston kutsujäsen 2024–2026. Aiemmin hän on toiminut Pirkkalaiskirjailijat- yhdistyksen hallituksessa. J.P. Laitinen on esiintynyt laulaja-lauluntekijänä vuodesta 2022 lähtien. Esikoisalbumi on Rakkauden kappaleita (Soundhill 2024). Laitinen soittaa perkussioita tamperelaisessa Maajo-yhtyeessä. Laitinen käyttää taiteilijanimeä J.P. Laitinen kaunokirjallisissa ja musiikillisissa yhteyksissä. == Teokset == * Lume. Teos 2019 (julkaistu nimellä J.P. Laitinen). * Valomerkki – Energiapula ja makean elämän loppu. Atena 2012. * Pieni suuri energiakirja – Opas energiatehokkaaseen asumiseen. Into kustannus 2010. == Tunnustukset == * Botnia-kirjallisuuspalkintoehdokkuus 2020. * Tampereen kaupungin kirjallisuuspalkinto, 2020. *Helsingin Sanomien kirjallisuuspalkinto, toinen sija 2019. * Finnexpon Ympäristön hyväksi -palkinto, 2010 * Keskon Kestävän kehityksen tunnustuspalkinto, 2008 * Tutkivan journalismin Lumilapio-palkinto, 2003 == Lähteet == # Helsingin Sanomien artikkeli HS:n kirjallisuuspalkinnon 2019 tuloksista: https://www.hs.fi/kulttuuri/art-2000006307638.html #Tampereen kaupungin kirjallisuuspalkinnon voittajat 2020: https://www.tampere.fi/tampereen- kaupunki/ajankohtaista/tiedotteet/2020/04/21042020_2.html #Botnia- palkintoehdokkaat 2020: https://www.oulunkirjailijaseura.fi/oulun- kirjailijaseura/botnia_palkinto/botniaehdokkaat_2020 #"Journalistiikan opiskelija Jussi Laitinen sai Lumilapion" -artikkeli tutkivan journalismin portaali Luupin sivuilla: https://www.jyu.fi/viesti/verkkotuotanto/tutkiva/uutiset/1_uutiset.shtml # Keskon tiedote Kestävän kehityksen tunnustuspalkinnosta: https://www.kesko.fi/media/uutiset-ja- tiedotteet/lehdistotiedotteet/2008/keskon--kestavan-kehityksen-palkinto- syrjaytymisen-ehkaisemiselle-ja--ilmastolahettilaille/ # Sitran tiedote Ympäristön hyväksi -palkinnosta: https://www.sitra.fi/uutiset/ympariston- hyvaksi-palkinto-pienen-suuren-energiakirjan-kirjoittajalle/ == Aiheesta muualla == * Kulttuuritoimituksen kritiikki Lume-romaanista: https://kulttuuritoimitus.fi/kritiikit/kritiikit-kirjallisuus/fiktio-on- faktaa-j-p-laitisen-esikoisromaani-lume-kertoo-tutkijasta-joka-oivaltaa- fiktion-merkityksen/ *Valomerkki-kirja Atenan sivuilla: https://atena.fi/valomerkki *Pieni suuri energiakirja Into kustannuksen sivuilla: https://kauppa.intokustannus.fi/kirja/pieni_suuri_energiakirja/ * Maajo-yhtyeen tuotanto Discogs-sivustolla: https://www.discogs.com/artist/5351930-Maajo Luokka:Suomalaiset kirjailijat Luokka:Suomalaiset muusikot Luokka:Vuonna 1975 syntyneet Luokka:Elävät henkilöt
Jacques Charles François Sturm

Jacques Charles François Sturm (29. syyskuuta 1803 – 18. joulukuuta 1855) oli sveitsiläis-ranskalainen matemaatikko. Sturm tutki yhdessä Joseph Liouvillen kanssa yleisiä lineaarisia toisen kertaluvun differentiaaliyhtälöitä ja niiden ominaisarvoja ja ominaisvektoreita. Tämä työ differentiaaliyhtälöiden reunaehtojen parissa johti Sturm-Liouville teoriaan, jota käytetään ratkaisemaan integraaliyhtälöitä. Tämä Liouvillen ja Sturmin yhteistyö on luultavasti tunnetuin 1800-luvun puolivälin ranskalaisen analyysin tulos. Hänet tunnetaan myös vuonna 1829 keksimästään Sturmin teoreemasta, joka kertoo polynomin reaalijuurien lukumäärän. Sturm työskenteli École Polytechniquessa vuodesta 1838 alkaen ja hänestä tuli analyysin ja mekaniikan professori vuonna 1840. Sturmin kirjoittama kurssikirja Cours d'analyse oli pitkään käytössä École Polytechniquessa. Hänet valittiin Ranskan tiedeakatemiaan vuonna 1836. Matemaattisen analyysin lisäksi Sturm tutki myös projektiivista geometriaa, differentiaaligeometriaa ja geometrista optiikkaa. Hän myös, yhdessä sveitsiläisen insinöörin Daniel Colladonin kanssa, ensimmäisenä arvioi tarkasti äänen nopeuden vedessä vuonna 1826. Sturmin tutkimukset optiikasta käsittävät yhteensä neljä tieteellistä paperia, joista yksi käsittelee silmän fysiologiaa. == Lähteet == Luokka:Ranskalaiset matemaatikot Luokka:Sveitsiläiset matemaatikot Luokka:Vuonna 1803 syntyneet Luokka:Vuonna 1855 kuolleet Luokka:Copley-mitalin saajat Luokka:Ranskan tiedeakatemian jäsenet
Pekema

Pekema Oy oli suomalainen muoviraaka-aineita valmistanut yritys, jonka toiminta alkoi vuonna 1972 Porvoon Kilpilahdessa Nesteen öljynjalostamon yhteydessä. Vuonna 1978 tappiollinen yritys yhdistettiin Nesteeseen, joka sai muovituotannon kannattavaksi 1980-luvun taitteessa. Pekema Oy perustettiin maaliskuussa 1969, ja sen pääosakkaiksi tulivat valtionyhtiöt Neste Oy 44 prosentilla ja Enso-Gutzeit 6 prosentilla. Pienempiä osuuksia merkitsivät yksityiset, muoviraaka-aineita tarvitsevat yritykset Kymin Osakeyhtiö, Paraisten Kalkkivuori Oy, Nokia, Säteri, Strömberg ja Upo. Myöhemmin pienomistajaksi tuli myös Kemira. Vuonna 1972 käynnistyneen tehtaan ensimmäisiksi tuotteiksi tulivat korkeapainepolyeteeni (LDPE) ja lopulta käynnistysvaikeuksien jälkeen myös polyvinyylikloridi (PVC). Tehdas rakennettiin samaan aikaan kuin sitä palvelemaan tarkoitettu Nesteen jalostamon eteenikrakkaamo. Samoihin aikoihin, vuonna 1970, perustettiin Kilpilahteen myös polystyreeniä valmistava Stymer Oy, joka toimii nykyisin nimellä BEWiSynbra RAW Oy. Heti Pekeman käynnistyttyä maailmaan iski vuoden 1973 öljykriisi ja yhtiön kannattavuus oli kaavailtua heikompaa. Liikevaihto kasvoi kyllä nopeasti, 56 miljoonasta markasta 1972 aina 340 miljoonaan markkaan vuonna 1976. Vuosi 1974 oli ensimmäinen ja ainoaksi jäänyt voitollinen tilivuosi, mutta vuosina 1975–1976 Pekema teki yli 30 miljoonaa markkaa tappiota. Vuonna 1977 Pekeman yhteistyökumppaniksi tuli yhdysvaltalainen Chemplex ja uudeksi toimitusjohtajaksi Olov A. Hixénin tilalle Raimo Suoniemi. Samoihin aikoihin Pekema menetti suuren asiakkaansa Esso Chemicalsin tilauksia tämän käynnistettyä oman muoviraaka-ainetuotantonsa Länsi-Saksassa ja Belgiassa. Seuraavana vuonna Pekeman muovituotanto liitettiin Nesteeseen, mutta Pekema-yhtiö jatkoi markkinointiyhtiönä ja tuotemerkkinä.. 1980-luvun taitteessa Neste sai Pekeman entisen tuotannon ja markkinoinnin kuntoon niin, että liikevaihto kasvoi yli kaksinkertaiseksi muun muassa muoviraaka-aineviennin Neuvostoliittoon käynnistyttyä uudelleen viiden vuoden tauon jälkeen. Tuotanto laajeni aromaattituotannon bentseeniyksiköllä 1978 sekä kumeeni- ja fenoliyksiköllä 1981. Vuoden 1988 lopulla Nesteen muoviraaka-ainetuotanto laajeni polypropyleeniin (PP). Neste ja Statoil yhdistivät vuonna 1994 petrokemian ja polyolefiinituotantonsa uuteen yhteisyritykseensä Borealisiin. Vuonna 1996 Borealis sai tehtäväkseen puhdistaa edeltäjänsä Pekeman kahden hehtaarin kokoinen kaatopaikka, jonne oli kerrostettu muovijätettä 7–10 metrin paksuudelta. Neste luopui Borealisin omistuksesta 1998 ja Statoil 2006. Itävallasta johdettu Borealis Polymers Oy toimii yhä Kilpilahdessa, jossa sen viisi tuotantolaitosta valmistavat olefiineja (eteeni, propeeni, butadieeni), fenolia, polyeteeniä ja polypropeenia. Muita muoviteollisuusyrityksiä Porvoon jalostamon kyljessä ovat solupolystyreeniä eli ”styroksia” valmistava BEWiSynbra RAW Oy ja polyesterihartseja lujitemuoviteollisuudelle valmistava Ashland Finland Oy. == Lähteet == Luokka:Entiset suomalaiset kemianteollisuusyhtiöt Luokka:Petrokemianteollisuusyhtiöt
Chicomoztoc

Chicomoztoc ("seitsemän luolan paikka") on tarunomainen luola-asumus, josta Texcocojärven ympärille asettuneet seitsemän Keski-Amerikan nahuatl-heimoa olivat tarinoiden mukaan lähtöisin. Asteekkien perimätiedon mukaan luolasto sijaitsi heimojen myyttisessä alkukodissa Aztlánissa, koilliseen Meksikon laaksosta. Jokainen heimoista asui yhdessä luolassa, ja täältä he aloittivat yhteisen vaelluksensa kohti etelän maita. Luolaston heimot olivat: Xochimilca, Tlahuica, Acolhua, Tlaxcalan, Tepaneca, Chalca ja Mexica (sittemmin asteekit). Tarujen mukaan heimot lähtivät Aztlánista saatuaan määräyksen pääjumalaltaan Huitzilopochtlilta. Jumala myös antoi asteekkipapille ilmoituksen, että heimon olisi määränpäähän saavuttuaan ryhdyttävä kutsumaan itseään Mexi-jumalan kunniaksi nimellä mexica.Kari 2000, s. 110 == Lähteet == * Kari, Risto: Historian Abc - Kaikkien aikojen valtiot 1. Kustannusosakeyhtiö Tammi 2000. ISBN 951-31-1093-1 === Viitteet === ==Aiheesta muualla== Luokka:Asteekit Luokka:Myytit
Sturm

Sturm on saksan kielen sana, joka tarkoittaa "myrskyä". Se on muun muassa seuraavien henkilöiden sukunimi: * Christoph Christian Sturm (1740–1786), saksalainen luterilainen pappi ja virsirunoilija * Cláudio Nori Sturm (s. 1953), brasilialainen piispa * Felix Sturm (s. 1979), saksalainen nyrkkeilijä * Jacques Charles François Sturm (1803–1855), ranskalainen matemaatikko * Lacey Sturm (s. 1981), yhdysvaltalainen muusikko * Marco Sturm (s. 1978), saksalainen jääkiekkoilija * Nico Sturm (s. 1995), saksalainen jääkiekkoilija == Katso myös == * Sturm und Drang (täsmennyssivu) * Sturm, Ruger & Company, Inc., yhdysvaltalainen asevalmistaja * Der Sturm, saksalainen 1900-luvun alkupuolen kulttuurilehti
Satisfactory

Satisfactory on ennakkojulkaistu Coffee Stain Studiosin kehittämä ja tämän emoyhtiö Coffee Stain Publishingin julkaisema avoimen maailman tutkimus-, tehtaanrakennus- ja ensimmäisen persoonan ammuntapeli. == Pelaaminen == Peliä pelataan ensimmäisestä persoonasta. Pelimaailma on pinta-alaltaan 30 km². Peli tukee 1–4 pelaajan moninpeliä, mutta myös laajemmat moninpelit ovat mahdollisia. == Tarina == Pelihahmo on vieraalla planeetalla oleva insinööri, jonka tulee saada tehtävä "Project Assembly" valmiiksi. Pelaajan tulee kerätä resursseja, rakentaa automaattisia tehtaita sekä tehdä erilaisia työkaluja ja koneita. == Kehitys ja historia == Peliä alettiin tehdä vuoden 2016 puolivälissä. Satisfactoryn piti tulla julkaistuksi Steamissä, mutta se siirrettiin eksklusiivisesti Epic Games Storeen 12 kuukauden ajaksi. Peli on saatavilla ainoastaan Windowsille, mutta pelin saapumista muille alustoille tulevaisuudessa ei ole suljettu pois. == Vastaanotto == Peliä on luonnehdittu ensimmäisen persoonan Factorioksi. == Lähteet == == Aiheesta muualla == * Satisfactorygame, viralliset kotisivut Luokka:Vuoden 2019 videopelit Luokka:Ensimmäisen persoonan ammuntapelit Luokka:Windows-pelit
Elaiussa (Joonia)

Elaiussa ( tai Elaioussa) tai Elaiusioi ( tai Elaiousioi) oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Sen tarkkaa sijaintia ei tunneta. Myöskään Elaiussan historiasta ei tiedetä paljoakaan. Klassisella kaudella 400-luvun eaa. jälkimmäisellä puoliskolla Elaiussa kuului Ateenan johtamaan Deloksen meriliittoon, ja se esiintyy liiton verotusluetteloissa noin vuosina 448/447–426/455 eaa. Kaupunki on luetteloitu polikseksi eli itsenäiseksi kaupunkivaltioksi tämän perusteella, vaikka sitä ei suoraan kutsutakaan polikseksi missään antiikin aikaisessa lähteessä. Se oli kuitenkin ilmeisesti ainakin osan historiaansa Erythrain alaisuudessa. Kaupungin kansalaisesta käytettiin etnonyymiä Elaiosios (). Kaupungin nimimuoto ei esiinny sellaisenaan antiikin lähteissä, vaan on päätelty etnonyymistä. Kumpikin viittaa oliivipuihin. == Lähteet == Luokka:Joonian kaupungit
Isinda (Joonia)

Isinda () eli Isindos (; ) oli antiikin aikainen kaupunki ja kaupunkivaltio (polis) Jooniassa nykyisen Turkin alueella. Sen tarkkaa sijaintia ei tunneta. Myöskään Isindan historiasta ei tiedetä paljoakaan. Vaikka kaupunki on luetteloitu polikseksi eli itsenäiseksi kaupunkivaltioksi, sen todellinen asema tunnetaan kuitenkin huonosti. Klassisella kaudella 400-luvun eaa. jälkimmäisellä puoliskolla Isinda kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 445/444–416/415 eaa. Muutoin kaupunki tunnetaan vain Stefanos Byzantionlaiselta.Stefanos Byzantionlainen: Ethnika 338.14–16. Kaupungin kansalaisesta käytettiin etnonyymiä Isindios (). Joonian isindalaiset perustivat mahdollisesti Pisidiassa sijainneen Isindan kaupungin. == Lähteet == Luokka:Joonian kaupungit
Killa (Aiolis)

Killa (, ) oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Sen tarkkaa sijaintipaikkaa ei tunneta. Strabon sijoitti Killan Adramyttionin ja Antandroksen lähelle. Sen arvellaan sijainneen sisämaahan nykyisistä Edremitistä ja Akçaystä. Kaupungin läheltä virtasi Ida-vuorelta alkunsa saanut Killos-joki, joka tunnettiin myös nimillä Zellete ja Zikeli. Strabonin mukaan Gargaran ja Antandroksen välillä oli Killaion-niminen vuori. Killasta sai nimensä myös Lesboksen Killaionin kukkula.Strabon: Geografia 13.1.62. Nimi Killa mainitaan jo Homeroksen Iliaassa Khrysen ja Tenedoksen ohella. Homeros: Ilias 1.36. Tämä Killa, joka sijoitetaan Troakseen, ei kuitenkaan ilmeisesti ollut sama kuin myöhempi Killan polis, vaikkakin sekä sitä että mainittuja muita paikkoja yhdisti Apollonin kultti. Historiallisen ajan Killa oli yksi Aioliin dodekapoliin kahdestatoista kaupungista (ja myöhemmin yhdestatoista kaupungista).Herodotos: Historiateos 1.149. Kaupungin kansalaisesta käytettiin etnonyymiä Killaios (). Killassa oli Apollon Killaiokselle omistettu temppeli. Strabonin mukaan aiolialaiset rakensivat sen alun perin Kolonaihin. == Lähteet == Luokka:Aioliin kaupungit
Parthenion (Aiolis)

Parthenion (, ) oli antiikin aikainen kaupunki ja kaupunkivaltio (polis) Aioliissa nykyisen Turkin alueella. Sen sijaintipaikkaa ei tunneta varmuudella. Antiikin lähteiden mukaan Parthenion sijaitsi lähellä Pergamonia.Ksenofon: Kyyroksen sotaretki (Anabasis) 7.8.Plinius: Naturalis historia 5.33. Nykyisin se sijoitetaan Pergamonista koilliseen, lähelle nykyisen İzmirin maakunnan Çaltıkorua ja Paşaköytä. Parthenion on luetteloitu polikseksi eli itsenäiseksi kaupunkivaltioksi sillä perusteella, että monet seikat tukevat tällaista tulkintaa, vaikka sitä ei suoraan kutsutakaan polikseksi missään antiikin aikaisessa lähteessä. Ksenofon käyttää siitä termiä polisma. Kaupunki on ollut olemassa ainakin 400- ja 300-luvuilla eaa. == Lähteet == Luokka:Aioliin kaupungit
Global Assessement on Biodiversity and Ecosystem Services -arviointiraportti

Global Assessement on Biodiversity and Ecosystem Services -arviointiraportti on YK:n alaisuudessa toimivan IPBES:n laatima ympäristön tilannetta käsittelevä raportti, joka julkistettiin Unescon päämajassa Pariisissa 6.5.2019. Luken mukaan raportin pääviestinä on, että on muutettava luonnon monimuotoisuuden eli biodiversiteetin hupenemiseen johtavia rakenteita ja järjestelmiä niin kulutuksen ja kaupankäynnin kuin liikenteen ja energia- ja luonnonvaratalouden osalta, on lähdettävä hakemaan kokonaisvaltaista muutosta. Arvion mukaan joka kahdeksas tunnetuista 8 miljoonasta lajista on uhanalainen. Yhdistyneiden kansakuntien toukokuussa 2019 julkaiseman laajan raportin mukaan jopa miljoona lajia on vaarassa kuolla sukupuuttoon seuraavien vuosikymmenten aikana, ellei luonnon pelastamiseksi ryhdytä toimenpiteisiin. Biodiversiteetin katoamisen tärkeimpiä syitä raportin mukaan ovat metsien, soiden ja muiden luonnonympäristöjen muuttaminen pelloiksi, patoaltaiksi ja kaupungeiksi. Syihin luokitellaan myös viidenkymmenen vuoden aikana tapahtunut voimistunut väestönkasvu vuoden 1970 3,7 miljardista vuoden 2019 7,6 miljardiin. Lajien väheneminen vaarantaa ihmisen ruoantuotannon, kasvien pölytyksen, puhtaan veden ja vakaan ilmaston. Tutkijat pyrkivät nostamaan luonnon tuhoutumisen julkisuuteen samalla tavalla kuin ilmastonmuutos on noussut poliittiseen keskusteluun. Heidän tavoitteenaan on vaikuttaa ympäristöministerien lisäksi myös ihmisiin, jotka ovat vastuussa maataloudesta, liikenteestä ja energiasta. == Lähteet == == Aiheesta muualla == * Media Release: Nature’s Dangerous Decline ‘Unprecedented’; Species Extinction Rates ‘Accelerating’ Luokka:Vuoden 2019 politiikka Luokka:Ekologia Luokka:Ympäristötiede Luokka:Yhdistyneet kansakunnat
She's the One (vuoden 2013 elokuva)

She's the One on vuonna 2013 ensi-iltansa saanut filippiiniläinen tagaloginkielinen elokuva, jonka ohjasi Mae Cruz-Alvair. == Näyttelijät == == Aiheesta muualla == * Luokka:Vuoden 2013 elokuvat Luokka:Romanttiset draamakomediaelokuvat Luokka:Filippiiniläiset elokuvat